نریندر مودی

**نریندر مودی** اک بھارتی سیاسی آگو اے جینے 2014 دیاں چوناں وچ بھارتی جنتا پارٹی دی آکوی کردیاں ہویاں چونان جتیاں۔ اوہدا جوڑ بھارتی جنتا پارٹی نال اے۔

نریندر مودی 17 ستمبر 1950 وچ بھارت دے صوبے گجرات وچ اک تیلی ٹبر وچ جمیا۔

**نرندر مودی** بھارت دے 15ویں پردھان منتری ہن جو پہلا گجرات دے مکھ منتری سن۔ اوہناں دا پورا ناں نرندر دامودر داس مودی ہے۔ اوہناں دا جنم 17 ستمبر، 1950 نوں واڈنگر جو اس ویلے بمبئی راج دا حصہ ہندا سی، وچّ ہویا۔ اوہناں دے پتا دا ناں دامودر داس مولچند مودی ہے اتے اوہناں دی ماتا دا ناں ہیرا بین ہے۔ اوہناں دے تنّ بھرا سوما مودی، پرلاد مودی اتے پنکج مودی ہن۔  اوہناں دے بھرا سوما مودی اک سیوامکت صحتَ افسر ہن اتے بھرا پنکج مودی سوچنا وبھاگ گاندھینگر وکھے کم کردے ہن۔
## سکھیا
نرندر مودی دا ویاہ 13 سال دی عمر وچّ جسودا بین نال ہویا سی پر اس نال اوہناں نے اپنا ویاہتا جیون بتیت نہیں کیتا۔ 17 سال دی عمر وچّ ہی نرندر مودی نے اپنا گھر چھڈّ دتا سی۔ نرندر مودی نے سکول پدھر دی سکھیا واڈنگر دے پرائمری سکول کمارشالا توں پراپت کیتی اتے بعد وچّ اوہناں نے گجرات یونیورسٹی توں بی.اے. پدھر دی سکھیا حاصل کیتی۔ راشٹری سوئم سیوک سنگھ دا مکھ دفتر وچّ ورکراں نال نرندر مودی دیش دے سماجک اتے راجنیتک مثلیاں اتے چرچہ کردے سن۔ اتھے ہی راشٹری سوئم سیوک سنگھ دے اک سینئر آگوُ نال اوہناں دی خاص نیڑتا ہو گئی۔ ہولی-ہولی نرندر مودی دا سنگھ دے دفتر وچّ آؤنا-جانا ودھ گیا اتے اوہ سنگھ دے ورکر بن گئے۔ پہلی واری اوہناں نوں گجرات وچّ اکھل بھارتی ودیارتھی پریشد نوں جتھیبند کرن دا کم سونپیا گیا، جس نوں اوہناں نے بڑی سفلتا نال پورا کیتا۔
## ایمرجینسی اتے بھاجپا
ایمرجینسی دے سمیں دوران سری نرندر مودی بھاجپا دے سینئر آگوُ سری ایل. کے. اڈوانی دے سمپرک وچّ آ گئے۔ ایمرجینسی دوران سری نرندر مودی نے گپتواس رہِ کے سنگھ اتے بھاجپا لئی کافی کم کیتا۔ 1987 وچّ اوہناں نوں گجرات وچّ بھاجپا دا جتھیبندک سکتر بنایا گیا۔ اوہناں دیاں کوششاں صدقہ 1987 وچّ بھاجپا نے احمدآباد میونسپل کمیٹی دیاں چوناں وچّ سفلتا حاصل کیتی۔ اس نال سری ایل. کے. اڈوانی اتے سری واجپائی دیاں نظراں وچّ اوہناں دا پربھاو ہور ودھ گیا۔ 1991 وچّ سری مودی نے ہی ایل. کے. اڈوانی نوں ایہہ صلاحَ دتی سی کہ اوہ گاندھینگر توں لوک سبھا دی چون لڑن۔ اس توں بعد سری ایل. کے. اڈوانی لگاتار گاندھینگر توں ہی چون لڑدے آ رہے ہن۔ رام مندر دے اندولن ویلے جدوں سری ایل. کے. اڈوانی نے رتھّ یاترا کرن دا فیصلہ کیتا تاں سارے پروگرام دی یوجنابندی کرن دا کم سری نرندر مودی نوں سونپیا گیا اتے ایہہ کم بڑی کشلتا نال نیپرے چاڑھیا، جس کارن اوہ سری ایل. کے. اڈوانی دے ہور وی ودھیرے نیڑے ہو گئے۔ 
## دنگے اتے مکھ منتری
2001 وچّ اوہ اجے بھاجپا دے دلی دفتر نال ہی کم کر رہے سن، جدوں اٹل بہاری واجپائی نے اوہناں نوں گجرات وچّ کیشوبھائی پٹیل دی تھاں اتے مکھ منتری وجوں ذمہ واری سنبھالن لئی کیہا۔ ایل. کے. اڈوانی دے کہن تے اوہناں نے جا کے مکھ منتری دا عہدہ سنبھال لیا۔ 2002 وچّ **[[گودھرا کانڈ]]** واپر گیا، جتھے ریل گڈی دے اک ڈبے وچّ درجناں کارسیوکاں نوں زندہ ساڑ دتا گیا۔ اس توں بعد گجرات وچّ ہندواں اتے مسلماناں درمیان فرقو فساد شروع ہو گئے اتے جس وچّ اک ہزار دے لگبھگ لوک مارے گئے۔ سپریم کورٹ ولوں بنائی گئی وشیش جانچ ٹیم نے اوہناں دی ایہناں دنگیاں وچّ شمولیت دے دوشاں نوں تاں ردّ کر دتا ہے۔ اوہناں نے لگاتار گجرات دے وکاس لئی کم کیتا۔ دیش-ودیش دے صنعتکاراں نوں پونجی نویش لئی اتشاہت کیتا۔ گجرات دے کئی علاقیاں وچّ نرمدا دا پانی پہنچایا، جس نال کھیتی دی وکاس در وچّ وی کافی وادھا ہویا۔ اس دے نال-نال گجرات وچّ بھاجپا دی طاقت وی لگاتار ودھدی گئی۔ اوہناں دی اگوائی وچّ گجرات بھاجپا نے تنّ وار ودھان سبھا دیاں چوناں جتیاں تے اوہ تیجی وار مکھ منتری بنے۔ من کی بات اس دا ریڈیو پروگرام۔
کمجج9اوج+

## پردھان منتری دا امیدوار
ستمبر 2013 وچّ اوہناں نوں 16ویں لوک سبھا دی چون لئی بھاجپا ولوں اپنی چون مہم کمیٹی دا انچارج بنایا گیا اتے اسے سال دے اخیر تکّ اوہ بھاجپا ولوں پردھان منتری دے عہدے دے امیدوار بن گئے۔ پچھلے اک سال توں اوہناں نے لوک سبھا دیاں چوناں لئی بھاجپا نوں تیزی نال تیار کرنا آرنبھ کر دتا سی۔ اس عرصے دوران اوہناں نے دیش بھر وچّ لگبھگ 400 توں ودھ وڈیاں ریلیاں نوں سمبودھن کیتا اتے 3 لکھ کلومیٹر توں ودھ دا سفر کیتا۔ چوناں جتن لئی اوہناں نے گجرات دے وکاس نوں 'گجرات ماڈل' وجوں دیش دے ساہمنے پیش کیتا اتے دیش دے وکاس نوں چوناں لئی مکھ ایجنڈا بنایا۔
## حوالے

## بارلے جوڑ

گٹھ:گجراتی لوک
گٹھ:ہندو شخصیتاں
گٹھ:بھارت دے وزیر اعظم
گٹھ:1950ء دے جم
گٹھ:بھارتی شخصیتاں

گٹھ:بھارت
گٹھ:۱۹۵۰ دے جم